# Base Aèria de Farkhor

La Base Aèria de Farkhor és una base aèria militar situada prop de la ciutat de Farkhor, al Tadjikistan, a 130 quilòmetres al sud-est de la capital, Duixanbe, i molt propera a la frontera amb Afganistan. Està operada per la Força Aèria de l'Índia en col·laboració amb la Força Aèria del Tadjikistan. Farkhor és la primera base militar de l'Índia fora del seu territori.

## Història

El 1996-97, l'Ala de Recerca i Anàlisi (anglès: Research and Analysis Wing, abreujat com R&AW) va iniciar negociacions amb el Tadjikistan per a utilitzar la base aèria de Farkhor per a transportar subministraments militars a gran altitud a l'Aliança del Nord afganesa, donar servei als seus helicòpters i reunir informació d'intel·ligència. En aquells dies, l'Índia gestionava un petit hospital militar al districte de Farkhor. L'hospital de Farkhor es va utilitzar per a tractar als membres de l'Aliança del Nord afganesa ferits en els combats amb els talibans, inclòs el cap militar Ahmad Shah Massud, que va ser traslladat allí després d'un atemptat suïcida contra ell. El 2002, l'Índia va reconèixer que estava instal·lant una base aèria a Farkhor, que es va aconseguir amb ajuda de Rússia. La base aèria es trobava en estat ruïnós i no s'utilitzava des de la dècada de 1980. El 2003, el govern indi va adjudicar a un constructor privat una licitació de 10 milions de dòlars per a restaurar la base aèria abans de 2005. Després de l'impagament del constructor, l'Organització de Carreteres Frontereres va intervenir per a completar les obres. El 2006, l'Índia es va plantejar desplegar un esquadró d'avions MiG 29 a la base.

## Situació estratègica i implicacions geopolítiques

La base aèria de Farkhor proporcionaria a l'exèrcit indi la profunditat i l'abast necessaris per a exercir un paper més important en el subcontinent indi i és una manifestació tangible de la intenció de l'Índia de projectar el seu poder a l'Àsia central.

## Referències

* 1 2 3 «Making the water boil in Afghanistan». , 09-07-2008. Arxivat 12 de juliol 2008 a Wayback Machine. «Còpia arxivada». Arxivat de l'original el 2008-07-12. [Consulta: 26 desembre 2022].
* ↑ Bhardwaj, AP. Study Package For Clat 2nd Edition. Tata McGraw-Hill Education, 2010, p. B-349. ISBN 0-07-107468-6.
* 1 2 «India to station MiG-29 fighter-bombers at Tajikistan base». , 22-04-2006.
* ↑ «List of Indian military bases outside India», 28-06-2021. [Consulta: 26 desembre 2022].
* ↑ «India to open military hospital in Tajikistan». , 21-11-2011.
* ↑ «Indian military shadow over Central Asia». , 10-09-2002. Arxivat 17 de setembre 2002 a Wayback Machine. «Còpia arxivada». Arxivat de l'original el 2002-09-17. [Consulta: 26 desembre 2022].
* ↑ «India, Pakistan and the Battle for Afghanistan». , 05-12-2009. Arxivat 8 de desembre 2009 a Wayback Machine. «Còpia arxivada». Arxivat de l'original el 2009-12-08. [Consulta: 26 desembre 2022].
* ↑ William H. Keith, Stephen Coonts. Death Wave. Quercus, 2011, p. 4. ISBN 0-85738-520-8.
* ↑ Subsequently the base was operationalized by 2007. India to station MiG-29 fighter-bombers at Tajikistan base Tribune India 22 April 2006
* ↑ Tanchum, Micha'el. «China’s Tajikistan military base eclipses India’s Central Asian ambitions» (en anglès). East Asia Forum, 22-03-2019. [Consulta: 3 setembre 2021].